تورکیه ماجاریستانا امریکا اوره تیمی اولان هیمارس راکت آتار سیستمینه آلترناتیو تورکیه اوره تیمی اولان راکت آتار سیستمینی تکلیف ائدیب.
تورکیه-‌نین صنایع و تکنولوژی ناظیری مصطفی وارانک رسمی سفری چرچیوه‌سینده ماجاریستاندا پایتاخت بوداپست-ده کئچیریلن تورکیه-ماجاریستان 8-جی دؤور قاریشیق اقتصادی کمیسیونونون توپلانتی‌سینا قاتیلیب.
ییغینجاق‌دان سونرا ماجاریستانین خاریجی و تیجارت ناظیری پتر سیجارتو  ایله بیرگه مطبوعات کنفرانسیندا چیخیش ائدن مصطفی وارانک قورولان مصلحتلشمه مکانیزم لری و قویولان سرمایه‌لرله ایکی اؤلکه آراسیندا علاقه‌لرین بؤیوک بیر سرعت قازاندیغینی سؤیله‌یه‌رک دئییب: "تورکیه انرژی ده مرکز اولما یولوندا محکم آددیم‌لار آتیر. ایکی اؤلکه آراسیندا ساوونما صنایع سینده امکداش‌لیق آرتیب.
تورکیه ماجاریستانا امریکا اوره تیمی اولان هیمارس راکت آتار سیستمینه آلتئرناتیو محصول‌لار اوزره دستک وئرمه‌یه حاضیردیر.
ماجاریستانین هیمارس-لا باغلی آددیم آتیب-آتمایاجاغینی بیلمیرم، اما بونو دئیه بیلرم کی، تورکیه ده آلترناتیو محصول‌لار اوره تیر. بون‌لارا احتیاج اولارسا، لازیمی دستکی وئرمه‌یه حاضیریق."
ماجاریستانین خاریجی ایشلر ناظیری پتر سیجارتو دا اؤز نؤوبه‌سینده‌کی چیخیشیندا ایکی اؤلکه آراسیندا سلاح ساتیشی موقاویله‌سی اولدوغونا دقت چکه‌رک دئییب: "ماسادا آچیق تکلیف‌لر وار. طبیعی کی، بوتون بون‌لاری اولجه ساوونما ناظیرلیگی، سونرا ایسه حکومت قیمتلندیریر".
